तिब्बत की संस्कृति
अपने भौगोलिक एवं जलवायु की विशिष्ट स्थितियों के कारण तिब्बत में एक विशिष्ट संस्कृति का विकास हुआ, यद्यपि इस पर नेपाल, भारत और चीन आदि पड़ोसी देशों की संस्कृतियों का प्रभाव है।
ल्होबा लोग
ल्होबा (Lhoba, 珞巴) चीन द्वारा नियंत्रित तिब्बत के कुछ भागों में बसने वाले मिश्मी समुदाय व आदी समुदाय के लोगों का सामूहिक चीनी सरकारी नाम है। यही बृहत समुदाय अधिक संख्या में भारत के अरुणाचल प्रदेश राज्य में बसा हुआ है। तिब्बत में बसे हुए मिश्मी लोग अधिकांश रूप से इदु मिश्मी भाषा और आदी लोग अधिकांश रूप से बोकर भाषा बोलते हैं। तिब्बत में ल्होबा बृहत समुदाय न्यिंगची विभाग के ज़ायु, मेतोग व मनलिंग ज़िलों व ल्होखा विभाग (जिसे चीनी सरकार शाननान विभाग कहती है) के ल्हुन्त्से ज़िले के वासी हैं।